Evaldas Gustas

Evaldas Gustas (g. 1959 m. balandžio 1 d. Pasvalyje) – Lietuvos inžinierius, komjaunimo, partinis bei politinis veikėjas.

 Biografija 
1966–1977 m. mokėsi Šiaulių 9-ojoje vidurinėje mokykloje. 1977–1982 m. studijavo Kauno politechnikos instituto Automatikos fakultete, elektroninės technikos inžinierius.

1982–1986 m. Kauno miesto Požėlos rajono komjaunimo komiteto skyriaus vedėjas, II sekretorius. 1986–1989 m. Kauno elektromechanikos gamyklos „Elektra“ kokybės valdymo biuro viršininkas. 1989–1990 m. LKP Kauno miesto komiteto instruktorius.

1990–1994 m. Kauno 47-osios ir 29-osios vidurinių mokyklų fizikos mokytojas, direktoriaus pavaduotojas. 1994 m. suteikta vyresniojo mokytojo kategorija. 1994–1995 m. AB „Kapitalinė statyba“ statybos direktorius, 1997–1998 m. UAB „Hastile“ direktorius, 1998–2000 m. AB „Mileta“ gamybos techninio skyriaus viršininkas. 2000–2002 m. studijavo KTU Viešojo administravimo fakultete, viešojo administravimo magistras.

2000–2001 m. Kauno miesto savivaldybės tarybos sekretorius. 2001 m. Lietuvos banko Kauno skyriaus organizacinio skyriaus viršininkas.

2001–2003 m. vidaus reikalų viceministras, 2003–2009 m. Vidaus reikalų ministerijos valstybės sekretorius.http://www3.lrs.lt/pls/inter3/dokpaieska.showdoc_l?p_id=326320 2009–2013 m. VRM kancleris. 2013–2016 m. ūkio ministras.http://www3.lrs.lt/pls/inter3/dokpaieska.showdoc_l?p_id=450439 2017–2018 m. Jungtinių Tautų Pasaulio turizmo organizacijos generalinio sekretoriaus specialusis patarėjas. Nuo 2018 m. žemės ūkio viceministras.https://www.vz.lt/agroverslas/2018/07/09/zemes-ukio-viceministru-tapo-evaldas-gustas

1995–2000 m. ir 2003–2005 m. Kauno miesto savivaldybės tarybos narys, 1995–1997 m. valdybos narys.http://www3.lrs.lt/rinkimai/2002/savivaldybes/kandidatai/1368/kandidatai_anketa_jsp_ri_id_15_asm_kod_120961.htmhttp://www3.lrs.lt/rinkimai/2004/euro/kandidatai/kand_biog_l_260865.htm 

Nuo 1990 m. Lietuvos demokratinės darbo partijos narys, nuo 2001 m. sausio mėn. LSDP Kauno skyriaus narys, LSDP tarybos narys, Kauno skyriaus tarybos ir prezidiumo narys.

 Šaltiniai 

|-

Kategorija:Lietuvos ūkio ministrai
Kategorija:Lietuvos vidaus reikalų viceministrai
Kategorija:LR ministerijų kancleriai
Kategorija:Kauno politikai